b"\n_START_ARTICLE_\nRandas (Piet\xc5\xb3 Afrika)\n_START_PARAGRAPH_\nRandas \xe2\x80\x93 Piet\xc5\xb3 Afrikos Respublikos valiuta. Vardas kil\xc4\x99s i\xc5\xa1 Witwatersrand (Baltas - vandenys - kalnai Afrikanso kalba) kalvag\xc5\xabbrio, ant kurio pastatytas Johanesburgas ir kur randama daugiausia aukso telkini\xc5\xb3. Pirm\xc4\x85 kart\xc4\x85 pasirod\xc4\x97 1961, kartu su Piet\xc5\xb3 Afrikos Respublikos suk\xc5\xabrimu. Jis pakeit\xc4\x97 Piet\xc5\xb3 Afrikos svarus, santykiu du randai u\xc5\xbe vien\xc4\x85 svar\xc4\x85 arba de\xc5\xa1imt \xc5\xa1iling\xc5\xb3 u\xc5\xbe rand\xc4\x85. Rando simbolis yra 'R' raid\xc4\x97 ir jis padalytas \xc4\xaf 100 cent\xc5\xb3 (simbolis 'c'). Cirkuliuoja penki\xc5\xb3 nominal\xc5\xb3 banknotai (R10, R20, R50, R100 ir R200) ir septyni\xc5\xb3 nominal\xc5\xb3 monetos (5c, 10c, 20c, 50c, R1, R2 ir R5). Taip pat egzistavo vieno ir dviej\xc5\xb3 cent\xc5\xb3 monetos, ta\xc4\x8diau jos buvo panaikintos 2002 baland\xc4\xaf. Pagrindin\xc4\x97 to prie\xc5\xbeastis buvo infliacijos devalvacijos \xc4\xafgyvendinimas su jais. Kainos buvo suapvalintos iki ma\xc5\xbeiausios 5 cent\xc5\xb3 reik\xc5\xa1m\xc4\x97s, o ma\xc5\xbeesnio nominalo monetos buvo i\xc5\xa1imtos i\xc5\xa1 cirkuliacijos._NEWLINE_Pirmuose rand\xc5\xb3 banknotuose buvo pavaizduotas Jan van Riebeeck atvaizdas. Jis buvo pirmasis Nyderland\xc5\xb3 Ryt\xc5\xb3 Indijos kompanijos administratorius Keiptaune. 1990 banknotai buvo pakeisti paveiksl\xc4\x97liais, kurie vadinami Did\xc5\xbeiuoju Penketu (tai penki dideli Piet\xc5\xb3 Afrikos \xc5\xbeinduoliai: juodasis raganosis, dramblys, li\xc5\xabtas, buivolas ir leopardas). Nauji banknotai ir monetos atspausdinti visomis vienuolika oficial\xc5\xb3 Piet\xc5\xb3 Afrikos Respublikos kalb\xc5\xb3._NEWLINE_Bandant sustabdyti padirbin\xc4\x97jim\xc4\x85, 2004 rugpj\xc5\xabt\xc4\xaf buvo i\xc5\xa1leista nauja penki\xc5\xb3 rand\xc5\xb3 moneta, taip pat nauji banknotai. D\xc4\x97l didesnio saugumo buvo naudojamas bimetalinis dizainas (pana\xc5\xa1us \xc4\xaf \xe2\x82\xac1 ir \xe2\x82\xac2 monet\xc5\xb3), specialiai dantytas kra\xc5\xa1tas, grioveliai ir mikro raid\xc5\xbei\xc5\xb3 \xc4\xafspaudai. Nauji banknotai taip pat \xc4\xafgavo nauj\xc5\xb3 saugumo savybi\xc5\xb3._NEWLINE_Randas yra Bendros Valiut\xc5\xb3 Zonos tarp Piet\xc5\xb3 Afrikos, Namibijos, Svazilando ir Lesoto valiuta."